

**REPUBLIKA HRVATSKA**

**SISAČKO-MOSLAVAČKA ŽUPANIJA**

**OPĆINA MAJUR**

**OPĆINSKA NAČELNICA**

**KLASA: 102-01/23-01/03**

**URBROJ: 2176-14-03-24-7**

**Majur, 8. travnja 2024. godine**

Na temelju Ugovora o dodjeli bespovratnih sredstava za projekte koji se financiraju iz Europskog socijalnog fonda plus u financijskom razdoblju 2021. – 2027., Kodni broj: SF.3.4.11.01.0275 od 4. travnja 2024. godine za projekt „Majur pruža više“, Općina Majur raspisuje

**JAVNI POZIV ZA ISKAZ INTERESA ZA SUDJELOVANJU U PROJEKTU**

„Majur pruža više“

Javni poziv za iskaz interesa objavljuje se radi informiranja zainteresiranih sudionika za uključivanje u projektne aktivnosti, odnosno o mogućnostima sudjelovanja u projektu „Majur pruža više“ kojim će se sudionicima projekta pružiti usluga potpore i podrške u svakodnevnom životu.

Usluga potpore i podrške u svakodnevnom životu starijim osobama i osobama s invaliditetom uključuje:

* **organiziranje prehrane** (pomoć u pripremi obroka, pomoć u nabavi hrane i dr.) i/ili obavljanje kućanskih poslova (pranje posuđa, pospremanje stambenog prostora, donošenje vode, ogrjeva i slično, organiziranje pranja i glačanja rublja, nabava lijekova i drugih potrepština i dr.) i/ili
* **održavanje osobne higijene** (pomoć u oblačenju i svlačenju, u kupanju i obavljanju drugih higijenskih potreba i dr.) i/ili
* **zadovoljavanje drugih svakodnevnih potreba**
* **mjesečna podjela 1 paketa** kućanskih i osnovnih higijenskih potrepština svakom pripadniku ciljne skupine.

Usluga potpore i podrške u svakodnevnom životu pružat će se za ukupno 72 starijih osoba i osoba s invaliditetom s područja Općine Majuri i s područja Brodsko-posavske županije.

**CILJNE SKUPINE**

Pozivom na dostavu projektnih prijedloga „Zaželi – prevencija institucionalizacije“ određeni su uvjeti tko mogu biti korisnici usluga u sklopu projekta i koje uvjete moraju ispunjavati. Korisnici usluga mogu biti osobe starije od 65 godina i osobe s invaliditetom, koji ispunjavaju sljedeće uvjete:

**OSOBE STARIJE OD 65 GODINA** koje žive u samačkom ili dvočlanom ili višečlanom kućanstvu u kojem su svi članovi kućanstva pripadnici ciljnih skupina ovog Poziva:

* **Osoba starija od 65 godina** (na dan ulaska u projektnu aktivnost)
* koja živi u **samačkom kućanstvu** i
* **čiji mjesečni prihod ne prelazi iznos od 120% prosječne starosne mirovine** za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekt (trenutno je iznos prosječne starosne mirovine 820,00 EUR, stoga ukupni mjesečni prihod **ne smije prelaziti iznos od 984,00 EUR** )
* **koja** **istovremeno ne koristi uslugu** pomoći u kući, boravka, organiziranog stanovanja, smještaja, osobne asistencije koju pruža osobni asistent, osobne asistencije.
* **Osoba starija od 65 godina** (na dan ulaska u projektnu aktivnost)
* koja živi u **dvočlanom kućanstvu** u kojem drugi član kućanstva **može ili ne mora biti pripadnik ciljne skupine** (osoba starija od 65 godina ili osoba s invaliditetom, koja ispunjava sve uvjete Poziva)
* **čiji ukupni mjesečno prihod kućanstva ne prelazi iznos od 200% prosječne starosne mirovine** za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekt (trenutno je iznos prosječne starosne mirovine 820,00 EUR, stoga ukupni mjesečni prihod kućanstva **ne smije prelaziti iznos od 1.640,00 EUR** )
* **koja** **istovremeno ne koristi uslugu** pomoći u kući, boravka, organiziranog stanovanja, smještaja, osobne asistencije koju pruža osobni asistent.
* **Osoba starija od 65 godina** (na dan ulaska u projektnu aktivnost)
* koja živi u **višečlanom kućanstvu** u kojem je i **svi članovi kućanstva pripadnici ciljne skupine** (osobe starija od 65 godina ili osobe s invaliditetom, koja ispunjavaju sve uvjete Poziva)
* **čiji ukupni mjesečno prihod kućanstva ne prelazi iznos od 300% prosječne starosne mirovine** za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekt (trenutno je iznos prosječne starosne mirovine 820,00 EUR, stoga ukupni mjesečni prihod kućanstva **ne smije prelaziti iznos od 2.460,00 EUR** )
* **koja** **istovremeno ne koristi uslugu** pomoći u kući, boravka, organiziranog stanovanja, smještaja, osobne asistencije koju pruža osobni asistent, osobne asistencije koju pruža videći pratitelj.

**ODRASLE OSOBE S INVALIDITETOM:**

* osobe **starije od 18 godina**
* koje žive u **samačkom ili dvočlanom kućanstvu** gdje druga osoba može ili ne mora biti pripadnik ciljne skupine **ili u višečlanom kućanstvu** u kojem su svi članovi kućanstva pripadnici ciljnih skupina ovog Poziva
* koje imaju **invaliditet trećeg ili četvrtog stupnja** težine invaliditeta - oštećenja funkcionalnih sposobnosti prema propisima o vještačenju i metodologijama vještačenja
* **koja** **istovremeno ne koristi usluge** pomoći u kući, boravka organiziranog stanovanja, smještaja, osobne asistencije koju pruža osobni asistent ili čiji roditelj ili drugi član obitelji nema priznato pravo na status roditelja njegovatelja ili status njegovatelja za potrebu skrbi o njoj.

**NAČIN I ROK PRIJAVE**

Iskaz interesa mogu podnijeti svi pripadnici ciljane skupine koji zadovoljavaju navedene uvjete slanjem ili dostavom samo **OBRASCA PRIJAVE NA JAVNI POZIV ZA ISKAZ INTERESA**, a s početkom provedbe projekta morat će osigurati dokaznu dokumentaciju kojom potvrđuju pripadnost ciljnoj skupini.

Svi zainteresirani pripadnici ciljne skupine koji zadovoljavaju navedene uvjete iz ovog Poziva **obrasce prijave za iskaz interesa** mogu preuzeti **osobno** u sjedištu Općine Majur (Kolodvorska 5, Majur, 44 430 Hrvatska Kostajnica) ili na **internet stranici** Općine Majur <https://opcina-majur.hr/>

Prijave na Javni poziv za iskaz interesa zaprimaju se do **25. travnja 2024. godina**

Ispunjeni **prijavni obrazac** može se dostaviti na 3 načina:

1. osobnom predajom obrasca u sjedištu Općine Majur
2. poštom na adresu Općine Majur: Kolodvorska 5, Majur, 44 430 Hrvatska Kostajnica, uz napomenu „Za projekt Majur pruža više“
3. elektroničkom poštom na adresu [opcina-majur@sk.htnet.hr](file:///C:\Users\Općina%20Majur\Desktop\Majur\Zaželi\fwzaeliobrasci\opcina-majur@sk.htnet.hr)

**DOKAZNA DOKUMENTACIJA**

Dokazna dokumentacija koju su pripadnici ciljne skupine obavezni dostaviti prije uključivanja u projekt je:

**Za osobe starije od 65 godina:**

1. Preslika **osobne iskaznice, putovnice ili dokumenta** jednake ili slične vrijednosti iz kojeg je nedvojbeno moguće utvrditi identitet i dob sudionika
2. **Potvrda Porezne uprave o visini dohodaka i primitaka** za mjesec ožujak (u slučaju dvočlanog i višečlanog kućanstva potvrdu je potrebno dostaviti za svakog člana kućanstva)
3. **Izjava** pripadnika ciljne skupine o broju članova kućanstva

**Za odrasle osobe s invaliditetom:**

1. Preslika **osobne iskaznice, putovnice ili dokumenta** jednake ili slične vrijednosti iz kojeg je nedvojbeno moguće utvrditi identitet i dob sudionika
2. Potvrda o upisu u **Registar osoba s invaliditetom ili nalaz i mišljenje Zavoda za vještačenje, profesionalnu rehabilitaciju i zapošljavanje osoba s invaliditetom** u kojem je naveden treći ili četvrti stupanj težine invaliditeta – oštećenja funkcionalnih sposobnosti
3. Izjava pripadnika ciljne skupine o **broju članova kućanstva**

Kontakt za podnošenje iskaza interesa Općine Majur, kontakt telefon: 044/859-092, mob. 099/344 2655 (radnim danom od 08:00 do 14:00 h), mail: [opcina-majur@sk.htnet.hr](file:///C:\Users\Općina%20Majur\Desktop\Majur\Zaželi\fwzaeliobrasci\opcina-majur@sk.htnet.hr) Slobodno se javite ako niste u mogućnosti doći po potrebni obrazac.

Po zaprimanju iskaza interesa te dostave pripadajuće dokumentacije, Općina će izraditi listu sudionika koji će biti uključeni u projekt. Odabir će se vršiti temeljem osnovnog kriterija-dokazane pripadnosti ciljnoj skupini i prema redoslijedu zaprimanja. Ukoliko zbog velikog interesa bude potrebe, uvest će se dodatni kriterij, a to je visina ukupnih mjesečnih prihoda (prednost će imati pripadnici ciljne skupine s manjim prihodima).

Popunjavanjem obrasca koji se nalazi u prilogu ovog Javnog poziva za iskaz interesa za sudjelovanje u projektu svaki zainteresirani pripadnik ciljne skupine upoznat je da se njegovi osobni podaci prikupljaju i obrađuju u svrhu izrade i podnošenja projektnog prijedloga, provedbe postupka dodjele bespovratnih sredstava, sklapanja i izvršavanja ugovora o dodjeli bespovratnih sredstava, provedbe revizije postupka odabira, postupka dodjele bespovratnih sredstava i izvršenja ugovora o dodjeli bespovratnih sredstava te u svrhu provođenja vrednovanja provedbe Programa „Učinkoviti ljudski potencijali 2021.-2027.“, te se za druge potrebe neće koristiti.

Općinska načelnica

**Klementina Karanović**